Caniculă în Capitală: Temperaturile vor ajunge până la 35 de grade.
Vremea va fi călduroasă în Capitală, de luni dimineața până marți seara. Disconfortul termic va fi ridicat în cursul după-amiezelor, anunță meteorologii. Termometrele vor indica până la 35 de grade Celsius.
Conform Administrației Naționale de Meterologie (ANM), în cursul după-amiezelor indicele temperatură – umezeală (ITU) va atinge pragul critic de 80 de unități. "Vor fi temperaturi maxime de 33…35 de grade și minime în jur de 20 de grade. Cerul va fi variabil, iar probabilitatea pentru fenomene asociate instabilității atmosferice va fi mai ridicată în seara zilei de marți", conform sursei citate.